రూటుమార్చిన పవన్ కల్యాణ్.. జనసేన లైన్లోని వచ్చినట్టేనా? | NTV
రూటుమార్చిన పవన్ కల్యాణ్.. జనసేన లైన్లోని వచ్చినట్టేనా?
ఏపీలో ఎన్నికలకు ఇంకా చాలా సమయం ఉంది. అయినప్పటికీ రాజకీయ పార్టీలు 'ముందస్తు' వ్యూహాలను సిద్ధం చేసుకుంటుండటం ఆసక్తిని రేపుతోంది. అధికారంలోకి ఉన్న వైసీపీ దగ్గర నుంచి ప్రతిపక్షాలన్నీ కూడా ఎన్నికల మూడ్ లోకి వెళ్లడంతో రాజకీయ సమీకరణాలు రోజురోజుకు మారిపోతున్నాయి. ముఖ్యంగా వైసీపీని అధికారంలోకి రాకుండా చేసేందుకు టీడీపీ, జనసేన పార్టీలు మళ్లీ ఏకం అవుతాయా? అనే చర్చ సైతం ఏపీలో జోరుగా సాగుతోంది.
పవర్ స్టార్ పవన్ కల్యాణ్ ప్రస్తుతం సినిమాల్లోనూ రాజకీయంగానూ ఫుల్ బీజీగా ఉన్నారు. గత అసెంబ్లీ ఎన్నికల్లో జనసేనాని స్వయంగా ఓటమి పాలయ్యారు. ఈక్రమంలోనే జనసేనాని కొంత సైలంట్ అయినట్లు కన్పించారు. అయితే గత కొద్దిరోజులుగా మాత్రం జనసేనాని యాక్టివ్ పాలిటిక్స్ చేస్తున్నారు. వైసీపీ సర్కారుపై ఢీ అంటే ఢీ అనేలా విమర్శలు చేస్తున్నారు. దీంతో ఏపీలో ప్రతిపక్షం టీడీపీనా లేక జనసేనా పార్టీనా? అన్న చర్చ నడుస్తోంది.జనసేన ఏపీలో రోజురోజుకు తన బలాన్ని పెంచుకుంటూ పోతుందనే అభిప్రాయం కలుగుతోంది.
వచ్చే ఎన్నికల నాటికి జనసేన, టీడీపీ పార్టీలు పొత్తు పెట్టుకుంటాయనే వార్తలు ఇటీవలీ నుంచి బలంగా విన్పిస్తున్నాయి. ఈ పొత్తులో బీజేపీ ఉంటుంది? లేదా అన్నది పక్కన పెడితే ఈ రెండు పార్టీలు మాత్రం కలిసేందుకు సిద్ధంగా ఉన్నాయనే సంకేతాలు బయటికి వెళుతున్నాయి. ఈ నేపథ్యంలోనే పవన్ కల్యాణ్ తన సామాజికవర్గాన్ని అంతా ఏకం చేసేందుకు పావులు కదుపుతున్నారనే టాక్ విన్పిస్తోంది. ఏపీలో బలమైన శక్తిగా ఉన్న కాపులను మచ్చిక చేసుకోవడం ద్వారా రాజకీయశక్తిగా ఎదిగే ప్రయత్నం జనసేన చేస్తోంది.
టీడీపీకి తొలి నుంచి మద్దుతుగా నిలిచే కాపు సామాజిక వర్గం గత ఎన్నికల్లో వైసీపీకి జై కొట్టింది. దీంతో టీడీపీ అధికారానికి దూరమైందని ఆపార్టీ నేతలు భావిస్తున్నారు. జనసేనకు పోలైన ఓటింగులోనూ ఎక్కువ శాతం ఈ సామాజికవర్గానికి చెందినవారే ఉన్నట్లు తెలుస్తోంది. ఈ వర్గాన్ని జనసేన ఓన్ చేసుకోవడం ద్వారా రాజకీయంగా బలపడాలని ఆశిస్తోంది. టీడీపీతో పొత్తు పెట్టుకుంటే ఈ సామాజికవర్గాన్ని చూపించి మరికొన్ని సీట్లు డిమాండ్ చేసే అవకాశం జనసేనకు ఉండనుంది. ఈ కారణాలన్నింటిని బేరీజు వేసుకొని ఆపార్టీ కాపులపై ఫోకస్ పెట్టినట్లు తెలుస్తోంది.
ఈ నేపథ్యంలోనే కాపు సామాజికవర్గాన్ని ఆకట్టుకునేలా జనసేన వ్యూహాలను సిద్ధం చేసుకుంటోంది. దీనిలో భాగంగానే కాపు రిజర్వేషన్ పై పవన్ కల్యాణ్ గళమెత్తే అవకాశం ఉండనుందని సమాచారం. అలాగే కాపుల కోసం ప్రత్యేక స్కీమ్ వంటి అంశాలపై పవన్ కల్యాణ్ మాట్లాడనున్నారు. జిల్లాల వారీగా కాపులతో సమావేశాలు నిర్వహించి జనసేన పలు కీలక నిర్ణయాలు తీసుకోనున్నారట. ప్రస్తుతం జనసేనాని ఫోకస్ అంతా కాపు సామాజికవర్గంపైనే ఉందని తెలుస్తోంది. మరీ పవన్ కల్యాణ్ కాపులను ఏమేరకు తనవైపు తిప్పుకుంటారనేది మాత్రం వేచిచూడాల్సిందే..!
rootumaarchina povan kalyan.. janasena lainloni vachinattena? | NTV
rootumaarchina povan kalyan.. janasena lainloni vachinattena?
epeelo ennikalaku inka chala samayam undi. ayinappatiki rajakeeya paarteelu 'mundastu' vyuuhaalanu siddham chesukuntundatam aasaktini reputondi. adhikaaramloki unna vicp daggara nunchi pratipakshaalannii kuudaa ennikala mood loki velladamtho rajakeeya sameekaranaalu rojurojuku maaripotunnaayi. mukhyamgaa vaiseepeeni adhikaaramloki rakunda chesenduku tdp, janasena paarteelu malli ekam avtaya? ane charcha saitam epeelo jorugaa saagutondi.
paver star povan kalyan prastutam cinemaallonuu raajakeeyamgaanuu ful beejeegaa unnaaru. gatha assembley ennikallo janasenani swayamgaa otami palayyaru. eekramamlone janasenani kontha sailant ayinatlu kanpinchaaru. ayithe gatha koddirojulugaa maatram janasenani active polytics chestunnaru. vicp sarkaarupai dhee ante dhee anela vimarsalu chestunnaru. deentho epeelo pratipaksham tdpno leka janasena partina? anna charcha nadustondi.janasena epeelo rojurojuku tana balaanni penchukuntuu potundane abhiprayam kalugutondi.
vache ennikala naatiki janasena, tdp paarteelu pottu pettukuntaayane vaartalu itvla nunchi balangaa vinpistunnaayi. ee pottulo bgfa untundi? leda annadi pakkana pedithe ee rendu paarteelu maatram kalisenduku siddamgaa unnayane sanketaalu bayatiki velutunnaayi. ee nepathyamlone povan kalyan tana saamaajikavargaanni antaa ekam chesenduku paavulu kaduputunnarane tack vinpistondi. epeelo balamaina saktigaa unna kaapulanu machika chesukovadam dwara raajakeeyasaktigaa edige prayatnam janasena chestondi.
tdpk toli nunchi maddutugaa niliche kaapu saamaajika vargam gatha ennikallo vaiseepeeki jai kottindi. deentho tdp adhikaaraaniki dooramaindani aaparti nethalu bhaavistunnaaru. janasenaku polaina otinguloonuu ekkuva saatam ee saamaajikavargaaniki chendinavare unnatlu telustondi. ee vargaanni janasena on chesukovadam dwara raajakeeyamgaa balapadaalani aasistondi. tdpto pottu pettukunte ee saamaajikavargaanni chuupinchi marikonni seetlu demand chese avakaasam janasenaku undanundi. ee kaaranaalannintini bereeju vesukoni aaparti kaapulapai fokas pettinatlu telustondi.
ee nepathyamlone kaapu saamaajikavargaanni aakattukunela janasena vyuuhaalanu siddham chesukuntondi. deenilo bhagamgane kaapu reservation pai povan kalyan galamette avakaasam undanundani samacharam. alaage kaapula kosam pratyeka skeem vanti amsaalapai povan kalyan matladanunnaru. jillala vaareegaa kaapulatho samavesalu nirvahinchi janasena palu keelaka nirnayaalu teesukonunnarata. prastutam janasenani fokas antaa kaapu saamaajikavargampaine undani telustondi. mari povan kalyan kaapulanu emeraku tanavaipu tippukuntaranedi maatram vechichudalsinde..!